*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*227. számú előterjesztés*

Bátaszék Város Önkormányzata Képviselő-testületének 2019. november 27-án,

16,00 órakor megtartandó ülésére

*2019. évi városi adománygyűjtő akció szervezéséről, meghirdetéséről*

|  |
| --- |
| **Előterjesztő:** dr. Bozsolik Róbert polgármester **Készítette:** Mórocz Zoltán pénzügyi irodavezető és Borosné Simon Zsuzsanna intézményvezető**Törvényességi ellenőrzést végezte:** **Tárgyalja:**Pénzügyi és Gazdasági Bizottság: 2019.11.26.Szociális Bizottság: 2019.11.26. |

 **Tisztelt Képviselő-testület!**

Az adventi, karácsonyi ünnepkör keretében sok ember gondolatában megfogalmazódik rászoruló családok támogatása az ünnepek szebbé tétele. Az idei évben önkormányzatunk is szeretné az adománygyűjtést szervezettebb formában bonyolítani. Adománygyűjtő akciót indítunk a városban élő, támogatásra szoruló családok, gyermekek megsegítésére, amelyre pénzbeli és természetbeni felajánlásokat fogadunk és várunk. A családok részére tartós élelmiszert, 0-14 éves korú gyermekeknek játékokat, könyveket, ruhaneműt és kedvességeket gyűjtünk.

Kezdeményezésünk támogatásához segítséget kérünk természetbeni és pénzbeli adományok formájában, ezért felhívással fordulunk a bátaszéki polgárokhoz, városunkban működő civil szervezetekhez, vállalkozásokhoz különböző módon (plakát, honlap, facebook, stb.)

A program gyakorlati bonyolításával a Gondozási Központot bíznánk meg, melynek munkatársai felmérik a családok, egyedülálló személyek támogathatóságát, valamint megszervezik a felajánlott adományok kiosztását.

A pénzbeli adományokat Bátaszék Város Önkormányzat **„Ünnepekhez kapcsolódó Adományok”** elnevezésű elkülönítettszámlára várjuk, melynek megnyitásáról a gondoskodunk.

Mint kezdeményezők javaslom a tisztelt képviselő-testületnek, hogy az akció határozati javaslatban meghatározott 200.000 Ft összeggel támogassa.

 Az előterjesztéshez felhasznált jogszabályok felsorolása:

* A társasági adóról szóló 1996. évi LXXXI. törvény
* Az általános forgalmi adóról szóló 2007. évi CXXVII. törvény
* A Polgári Törvénykönyvről szóló 2013. évi V. törvény

# Közcélú adományozásról Az általános forgalmi adóról szóló 2007. évi CXXVII. törvény

**11. § (3) bekezdése a**) **pontja** értelmében nem minősül ellenérték fejében teljesített termékértékesítésnek a közcélú adomány, ezek szerint a közcélú adományozás kapcsán nem keletkezik áfa visszafizetési kötelezettség.

**14. § (3) bekezdése** alapján nem minősül ellenérték fejében teljesített szolgáltatásnyújtásnak a közcélú adomány nyújtása.

**259. § 9/A. bekezdése** szerint ***közcélú adomány****: a közhasznú szervezet részére törvényben meghatározott közhasznú tevékenysége támogatására, az oktatási intézmény részére az alapító okiratában meghatározott tevékenysége támogatására, valamint az egyházi jogi személy részére törvényben meghatározott tevékenysége támogatására fordított termék, szolgáltatás, feltéve, hogy*

1. *az ügyletre vonatkozó okirat, egyéb körülmény valós tartalma alapján nem állapítható meg, hogy az nem, vagy csak látszólag szolgálja a közhasznú, a közérdekű, az oktatási intézmény esetében az alapító okiratában meghatározott, továbbá az egyházi jogi személy esetében törvényben meghatározott tevékenységét,*
2. *az nem jelent vagyoni előnyt az adományozónak, az adományozó tagjának vagy részvényesének, vezető tisztségviselőjének, felügyelőbizottsága vagy igazgatósága tagjának, könyvvizsgálójának, illetve ezen személyek vagy a természetes személy tag vagy részvényes közeli hozzátartozójának azzal, hogy nem minősül vagyoni előnynek az adományozó nevére, tevékenységére történő utalás, és*
3. *az adományozó rendelkezik a közhasznú szervezet, az oktatási intézmény, illetve az egyházi jogi személy által kiállított olyan igazolással, amely tartalmazza az adományozó és az adományozott nevét, székhelyét vagy állandó lakóhelyét, adószámát, adószám hiányában egyedi azonosítására szolgáló jelét és a támogatott célt;*

# A társasági adóról szóló 1996. évi LXXXI. törvény

**4**. **§ E törvény** alkalmazásában

**1/a. adomány:** a közhasznú szervezet részére törvényben meghatározott közhasznú tevékenysége támogatására, valamint az egyházi jogi személy részére törvényben meghatározott tevékenysége támogatására, továbbá a közérdekű kötelezettségvállalás céljára az adóévben visszafizetési kötelezettség nélkül adott támogatás, juttatás, térítés nélkül átadott eszköz könyv szerinti értéke, térítés nélkül nyújtott szolgáltatás bekerülési értéke, feltéve hogy az nem jelent az e törvényben meghatározottakon túl vagyoni előnyt az adományozónak, az adományozó tagjának vagy részvényesének, vezető tisztségviselőjének, felügyelőbizottsága vagy igazgatósága tagjának, könyvvizsgálójának, illetve ezen személyek vagy a természetes személy tag vagy részvényes közeli hozzátartozójának azzal, hogy nem minősül vagyoni előnynek az adományozó nevére, tevékenységére történő utalás.

## 7. § (1) bekezdés z) pontja alapján az adóalap megállapításakor csökkentő jogcímek

a közhasznú szervezetnek, a közhasznú szervezettel kötött adományozási szerződés keretében, az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény szerinti közhasznú tevékenység támogatására, a Magyar Kármentő Alapnak, a Nemzeti Kulturális Alapnak, továbbá a mezőgazdasági termelést érintő időjárási és más természeti kockázatok kezeléséről szóló 2011. évi CLXVIII. törvény 7. § (1) bekezdése szerinti mezőgazdasági kockázatkezelési pénzeszköz (a továbbiakban: Kárenyhítési Alap) javára önkéntesen, nem jogszabályi kötelezés alapján vagy a felsőoktatási intézménynek felsőoktatási támogatási megállapodás keretében az adóévben visszafizetési kötelezettség nélkül adott támogatás, juttatás, térítés nélkül átadott eszköz könyv szerinti értékének, térítés nélkül nyújtott szolgáltatás bekerülési értékének

*za)* 20 százaléka – tartós adományozási szerződés keretében 40 százaléka – közhasznú szervezet, *zb)* 50 százaléka a Magyar Kármentő Alap, a Nemzeti Kulturális Alap, továbbá a Kárenyhítési Alap, *zc)* 50 százaléka felsőoktatási intézmény felsőoktatási támogatási megállapodás alapján történő

támogatása esetén, de együttesen legfeljebb az adózás előtti eredmény összege,

# A Polgári Törvénykönyvről szóló 2013. évi V. törvény

**6:589. § (Kötelezettségvállalás közérdekű célra)** Ha valaki kötelezettséget vállal arra, hogy általa meghatározott közérdekű célra ingyenesen vagyoni szolgáltatást teljesít, megállapíthatja azokat a feltételeket, amelyek szerint a szolgáltatást a meghatározott célra kell fordítani, és kijelölheti azt a személyt, akinek javára a szolgáltatást fordítani kell.

Az előterjesztés 1. sz. és 2. sz. melléklete tartalmazza a közérdekű kötelezettségvállalás meghirdetésére, valamint az adományok fogadására vonatkozó tervezeteket.

Kérem, hogy a határozati javaslat elfogadásával támogassák a kezdeményezés megindítását.

1. számú melléklet

## Közérdekű kötelezettség-vállalás szervezése

##  (Tervezet)

Bátaszék Város Önkormányzata a városi adventi, karácsonyi és húsvéti ünnepkörökhöz kapcsolódó adománygyűjtés keretében a hátrányos helyzetű lakosok részére kiosztandó adományok biztosítására (adománygyűjtő akciót) közérdekű kötelezettségvállalást szervez.

1. A fenti közérdekű céllal összefüggésben magánszemélyek, jogi személyek, jogi személyiséggel nem rendelkező gazdasági társaságok írásban kötelezettséget vállalnak arra, hogy vagyoni szolgáltatásukkal az adománygyűjtés célkitűzéseit szolgálják.

1. A felajánlás tartalma:

A felajánlásnak tartalmaznia kell a közérdekű célt és a felajánlott vagyoni szolgáltatás tartalmát (összegét, illetve természetben történő meghatározását), valamint a szolgáltatás esetleges feltételeit. A felajánlás megállapodás megkötésével jön létre.

1. A közérdekű kötelezettségvállalást kiíró a képviselő-testületi határozat meghozatalától 2020.04.15.-ig tartó határozott időre szervezi. A felajánlásokat Bátaszék Város Önkormányzatának az OTP Bank Nyrt. által vezetett, ………………………. számú bankszámlájára lehet teljesíteni, illetve más tartalmú felajánlások (természetbeni juttatás) esetén a Gondozási Központba (7140 Bátaszék Budai u. 21.) eljuttatni.

1. A közérdekű célra felajánlott pénzeszközöket Bátaszék Város Önkormányzata a fenti alszámlán elkülönítetten kezeli. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31-ig.

1. A bankszámlára befizetett pénzeszközök és egyéb felajánlások tekintetében a polgármester kötelezettséget vállal arra, hogy azokat maradéktalanul ebben az okiratban megjelölt célra fordítja.

1. Bátaszék Város Önkormányzata köteles a közérdekű kötelezettségvállalást nyilvánosan meghirdetni, a felajánlások felhasználásával kapcsolatban a közérdekű kötelezettségvállalókat tájékoztatni.

Bátaszék, 2019. ……....

### Dr. Bozsolik Róbert polgármester

1. számú melléklet

M E G Á L L A P O D Á S

Tervezet

amely létrejött egyrészről

## Bátaszék Város Önkormányzata

Székhely: **7140 Bátaszék, Szabadság u 4.**

Törzskönyvi azonosító szám: 733304

## Adószám: 15733304-2-17

Számlavezető pénzintézet neve: **OTP Bank Nyrt.**

Számlaszám: ……………………………., mint adományozott, képviseli: **Dr. Bozsolik Róbert polgármester**, (a továbbiakban: adományozott)

 másrészről:

**………………………………………………..**

Székhely: …………………………………

Adószám: …………………………………

Számlavezető pénzintézet neve: ……………………………

Számlaszám: ………………….-…………………., képviseli: **………………………………** mint adományozó (a továbbiakban adományozó ) között a mai napon az alábbiak szerint:

1. Bátaszék Város Önkormányzatának Képviselő-testülete …/2019. (XI.27.) sz. határozatában hozzájárult ahhoz, hogy az adományozott közérdekű kötelezettségvállalást fogadjon el a városi adventi, karácsonyi, és húsvéti adománygyűjtés keretében a hátrányos helyzetű családok részére kiosztandó adományok biztosítására.

1. Az adományozó kötelezettséget vállal arra, hogy az 1.) pontban foglalt közérdekű cél megvalósításához ……………..,- Ft, azaz ………….. forint vagyoni szolgáltatást teljesít, amely összeget jelen megállapodás aláírásától számított 5 naptári napon belül az adományozott számlájára befizet.

1. Adományozó a szolgáltatás meghatározott célra fordításának feltételét az alábbiak szerint állapítja meg: Adományozott az Adományt kifejezetten **a hátrányos helyzetű családok részére** fordíthatja.

1. Adományozott az Adományt - figyelemmel az 3.) pontban rögzített feltételre is - elfogadja.

1. Adományozott kötelezettséget vállal arra, hogy Adományozó által felajánlott Adományt az 1.) pontban foglalt és 3.) pontban részletezett (Adományozó részéről feltételként szabott) Közérdekű célra fordítja.

1. Adományozó nem él a Magyar Köztársaság Polgári Törvénykönyvéről szóló 2013. évi V. törvény (a továbbiakban: Ptk.) 6:589. §-ában biztosított jogával, eszerint nem köt ki olyan feltételt, hogy a 2.) pontban részletezett vagyoni szolgáltatásának a meghatározott célra való fordítása a nevének feltüntetésével történjen.

1. Az adományozott vállalja, hogy az adományozó által felajánlott adományt az 1.) pontban foglalt 3.) pontban részletezett közérdekű célra fordítja és az adomány felhasználásáról az adományozót tájékoztatja.

1. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31 - ig.

1. Adományozó jelen Megállapodás aláírásával elfogadja, és tudomásul veszi, hogy amennyiben a mindenkor hatályos általános forgalmi adóról szóló törvény a közérdekű kötelezettség vállalás értéke után általános forgalmi adó fizetési kötelezettséget ír elő, azt a vonatkozó jogszabályok alapján megfizeti.

1. A megállapodásban nem szabályozott kérdésekben a Ptk. előírásai az irányadók. Jelen megállapodás 4 eredeti példányban készült magyar nyelven és 2 számozott oldalt tartalmaz, melyből Feleket 2-2 példány illeti.

Felek a jelen megállapodást elolvasás és értelmezés után, mint akaratukkal mindenben megegyezőt jóváhagyólag aláírták.

Bátaszék, 2019. …………….. hó ………….. nap

adományozott adományozó

**H a t á r o z a t i j a v a s l a t :**

**Ünnepekhez kapcsolódó adománygyűjtő akció szervezéséről, és meghirdetéséről**

1. Bátaszék Város Önkormányzatának Képviselő-testülete Ünnepekhez kapcsolódó adománygyűjtő akciót (közérdekű kötelezettségvállalás) hirdet;
2. az adománygyűjtő akció (közérdekű kötelezettségvállalás) célokmányát a 1. számú melléklet szerinti tartalommal elfogadja, annak közzétételét a helyben szokásos módon elrendeli;
3. felhatalmazza a polgármestert adományozókkal kötendő megállapodások aláírására;
4. az adománygyűjtő számlára Bátaszék Város Önkormányzata nevében 200.000,-Ft támogatást folyósít, melyet az önkormányzat 2019. évi költségvetésének általános tartalék terhére biztosít;
5. megbízza a Bátaszéki Gondozási Központ vezetőjét a családok, egyedülálló személyek támogathatóságának felmérésével, a beérkezett adományok szétosztásának megszervezésével, adminisztrációjával, lebonyolításával;

*Határidő:* 2019. november 30.

*Felelős:* Dr. Bozsolik Róbert polgármester (közzétételér, megállapodások aláírásáért),

Borosné Simon Zsuzsanna Gondozási Központ Vezetője (beérkezett adományok szétosztásának megszervezéséért, adminisztrációjáért, lebonyolításáért)

 Kondriczné dr. Varga Erzsébet jegyző

(a határozat megküldéséért) és